hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu hu hu en hu en hu en hu en hu en hu en hu en hu en hu en hu en hu en hu en hu hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Jól sikerült a tapolcai tollaslabda verseny | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Home \ hírek \ Jól sikerült a tapolcai tollaslabda verseny
Jól sikerült a tapolcai tollaslabda verseny
Ismét a Csermák József Rendezvénycsarnok adott otthon a VII. Innopan Badminton Tournament amatőr felnőtt tollaslabda versenynek. Sákovics Péter racketlon világbajnok is megmérette magát.
A Csermák József Rendezvénycsarnok ismét várta a tollaslabdázókat /Fotó: Májer Edit/
A hagyományos sporteseményt ismét februárban hívta életre a Tapolcai Tollaslabda és Fallabda SE. A kezdeti öt évben a névadó szponzor a Rhodius Magyarország Kft. volt, tavalytól pedig a korszerű szigetelőanyagok gyártó, helyben székelő vállalkozás, az InnoPan Tech Kft. áll a verseny mögé. Idén is sikerült a korábbi években megfogalmazott törekvéseiket folytatni: egy nívós, országos szinten is elismert sportrendezvényt biztosítani a hazai amatőr tollaslabda közösségnek.
A megnyitó pillanatai. Több mint hetvenen versenyeztek idén /Fotó: Májer Edit/
A több mint hetven résztvevő nemcsak a környékről és az Észak – Dunántúlról érkezett, hanem távolabbról is ellátogatott Tapolcára, mint például Segesdről, Fonyódról, vagy a fővárosból – összesen tizenöt településről.  A sportprogramot a támogató, Tapolca Város Önkormányzata képviseletében Dobó Zoltán polgármester nyitotta meg a reggeli órákban. Mind a szervezők, mind a versenyzők kitettek magukért.
Hetedik alkalommal rendezték meg idén az amatőr tollaslabda versenyt Tapolcán. /Fotó: Májer Edit/
A szombathelyi csapattal érkezett a sportágban nagy elismerésnek örvendő Sákovics Péter, tizennégyszeres világbajnoki arany, tizenkétszeres világbajnoki ezüst és háromszoros világbajnoki bronzérmes – mellette rengeteg nemzetközi és magyar bajnoki címmel is bíró – racketlon versenyző is. (A racketlon ütővel játszható sport, mely a négy legnépszerűbb ütős játék, az asztalitenisz, a tollaslabda, a fallabda és a tenisz kombinációja.)
Sákovics Péter a szombathelyi csapattal érezett Tapolcára. /Fotó: Májer Edit/
Az esemény sportbaráti szellemiségét megőrző, fegyelmezett, de mégis jó hangulatban versengtek a résztvevők. A férfiak egyéni versenyében aranyérmes Mesterházy Milán, ezüstérmes Perusza Zoltán, míg bronzérmes Tímár András. Férfi 40 + kategóriában első Czirbus Zoltán, második Sákovics Péter, harmadik dr. Lampek Péter. A férfi párosok versenyében első Mesterházy Milán és Mesterházy Sándor, második Rompos István és Holczinger András, harmadik Montli Gábor és Szentpéteri Gábor.
Szoros volt a verseny, sok tehetséges játékos lépett pályára. /Fotó: Májer Edit/
Vegyes páros kategóriában első helyen a Varga Orsolya – Rompos István duó, második helyen a Czirbus Zoltán – Csíkné Herczeg Kata, míg a harmadik helyen a Szentpéteri Gábor – Kólinger Dóra páros végzett. A női párosok megmérettetésén a dobogó első fokára a Csíkné Herczeg Kata és Varga Orsolya, a második fokára a Ladiszlai Evelin és Takácsné Illés Henriett, míg a harmadik fokára a Gyarmati Zoltánné Tapolca) és Kalamár Anita duó állhatott. /Májer Edit/
Jól zárul az idei verseny is. /Fotó: Májer Edit/
Jól sikerült a tapolcai tollaslabda verseny
Csermák József Rendezvénycsarnok, Tapolcai Tollaslabda és Fallabda SE, tollaslabda, verseny
Májer Edit | hírek, sport | 2020.03.12. 12:39
Zalán újabb úszás érmei
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form